cyanic-selkie/wikianc huggingface dataset:
আলী বাখের
খেলোয়াড়ী জীবন
১৯৬৯-৭০ মৌসুমে নিজ দেশে অনুষ্ঠিত টেস্ট সিরিজে জাতীয় দলের অধিনায়ক ছিলেন। ঐ সিরিজের চার টেস্টের সবগুলোতেই তার দল বিজয়ী হয়। এরপর তিনি ১৯৭০ সালে ইংল্যান্ড এবং ১৯৭১-৭২ মৌসুমে অস্ট্রেলিয়া সফরে অধিনায়ক হিসেবে মনোনীত হয়েছিলেন। কিন্তু স্বাগতিক দেশে বর্ণবাদ বিরোধী বিক্ষোভের কারণে কোন সফরেই যাওয়া হয়নি তার।
প্রশাসকত্ব
বিশ্বাস করতেন যে, তার জীবদ্দশায় বর্ণবাদের অবসান ঘটবে না। সেলক্ষ্যে ১৯৮০-এর দশকে দক্ষিণ আফ্রিকান ক্রিকেটকে উজ্জ্বীবিত রাখতে শ্রীলঙ্কা, ইংল্যান্ড, ওয়েস্ট ইন্ডিজ ও অস্ট্রেলিয়া থেকে বিদ্রোহী দলের দক্ষিণ আফ্রিকা সফরের আয়োজন করেন। একই সময়ে অ-শ্বেতাঙ্গ জনগোষ্ঠীর ক্রিকেট উন্নয়নের দিকে ধাবিত হওয়ায় দক্ষিণ আফ্রিকার ক্রিকেটের ভবিষ্যতে অনিশ্চিত ভেবে কৃষ্ণাঙ্গ শহরগুলোয় কোচিং প্রতিষ্ঠান ও উন্নয়ন পরিকল্পনা বাস্তবায়নে অগ্রসর হন।
১৯৯০ সালে বর্ণবাদ ভেঙ্গে পড়ার উপক্রম হলে দক্ষিণ আফ্রিকার ক্রিকেটের একমাত্র পরিচালনা পরিষদ গঠনে অগ্রসর হন। এএনসি’র ক্রীড়াবিষয়ক প্রধান স্টিভ তশিতের সাথে পরামর্শক্রমে সংগঠনগুলোকে একীভূত পরিষদে নিয়ে আসতে সম্মত করা। তশিতে চুক্তিতে আবদ্ধসহ উভয়ে একে-অপরের বন্ধু হন। ১৯৯১ সালে তারা লন্ডন ভ্রমণ করেন ও আন্তর্জাতিক ক্রিকেট কাউন্সিলে দক্ষিণ আফ্রিকার অন্তর্ভুক্তির বিষয়ে আবেদন করলে তা গৃহীত হয়।
১৯৯১ সালে ভারতে সংক্ষিপ্ত সফরের জন্য দক্ষিণ আফ্রিকা দলকে প্রেরণ করেন। ১৯৯২ সালে ক্রিকেটে প্রথম ভিডিও-রিভিও সিস্টেমের প্রবর্তন ঘটান। এছাড়াও, ২০০৩ সালের ক্রিকেট বিশ্বকাপ আয়োজনের পরিচালনা করেন। ২০০৫ সালে দক্ষিণ আফ্রিকান রাগবি ইউনিয়নের ব্যবসায়িক অংশীদার প্রতিনিধি হিসেবে যোগ দেন।
ব্যক্তিগত জীবন
ব্যক্তিগত জীবনে বিবাহিত তিনি। ১৯৬৫ সালে শিরা তিগার নাম্নী এক রমণীর পাণিগ্রহণ করেন। তাদের সংসারে দুই কন্যা ও এক পুত্র রয়েছে। তার ভাইপো অ্যাডাম বাখের ১৯৯০-এর দশকে দক্ষিণ আফ্রিকার প্রতিনিধিত্ব করেন।
১৯৭৯ সালে চিকিৎসা পেশা ত্যাগ করে সংক্ষিপ্তকালের জন্য পারিবারিক ব্যবসায় মনোনিবেশ ঘটান। ১৯৮১ সালে হৃদজনিত অস্ত্রোপচার হয়। তারপর তিনি ট্রান্সভালের শীর্ষস্থানীয় পেশাদার ক্রিকেট প্রশাসনের চাকরি নেন। ১৯৮০-এর দশকের শেষ দিকে দক্ষিণ আফ্রিকা ক্রিকেট ইউনিয়নের ব্যবস্থাপনা পরিচালক হন।
অর্জনসমূহ
১৯৭২ সালে প্রথম খেলোয়াড় হিসেবে কারি কাপে ৫,০০০ রান তুলেছিলেন। এরফলে একই বছর দক্ষিণ আফ্রিকার সর্বোচ্চ ক্রীড়া সম্মাননা হিসেবে স্পোর্টস মেরিট অ্যাওয়ার্ড পুরস্কার লাভ করেন তিনি।
রবার্ট হুবার
পড়াশোনা এবং প্রাথমিক জীবন
তিনি ১৯৩৭ সালের ২০ ফেব্রুয়ারি মিউনিখে জন্মগ্রহণ করেছিলেন যেখানে তার বাবা সেবাস্তিয়ান ছিলেন একজন ব্যাংক ক্যাশিয়ার। তিনি ১৯৪৭ থেকে ১৯৫৬ সাল পর্যন্ত হিউম্যানিস্টিচস কার্লস-জিমনেসিয়ামে পড়াশোনা করেন এবং ১৯৬০ সালে তিনি ডিপ্লোমা পেয়ে টেকনিশে হচসচুলে রসায়ন অধ্যয়ন করেন। তিনি সেখানে অবস্থান করেন এবং জৈব যৌগের কাঠামোকে সুস্পষ্ট করতে ক্রিস্টালোগ্রাফি ব্যবহার করে গবেষণা করেছিলেন।
কর্মজীবন
১৯৭১ সালে তিনি ম্যাক্স প্ল্যাঙ্ক প্রাণরসায়ন ইনস্টিটিউটের পরিচালক পদে নিযুক্ত হন।  সেখানে তার দল প্রোটিনের স্ফটিকীভবনের পদ্ধতি তৈরি করেছিল।১৯৮৮ সালে তিনি জোহান ডেইজনহোফার এবং হার্টমুট মিশেলের সাথে যৌথভাবে রসায়নে নোবেল পুরস্কার পেয়েছিলেন।  বেগুনি ব্যাকটিরিয়ায় সালোকসংশ্লেষণের জন্য পর্দার অভ্যন্তরে অবস্থিত প্রোটিনকে প্রথম স্ফটিকীভবন এবং পরবর্তীকালে প্রোটিনের কাঠামোকে ব্যাখ্যা করার জন্য এক্স-রে স্ফটিকীভবন প্রয়োগ করার জন্য এই ত্রয়ী তাদের কাজের স্বীকৃতিস্বরূপ এ পুরস্কার লাভ করেন।  এ বিষয়ে তারা যে অন্তর্দৃষ্টি প্রদান করেছিলেন,  সায়ানোব্যাকটেরিয়ায় আলোক সংশ্লেষণের মত আরও জটিল ঘটনা  বোঝার জন্য ব্যবহার করা যেতে পারে।  উচ্চতর উদ্ভিদের ক্লোরোপ্লাস্টগুলোর সালোকসংশ্লেষণের জন্যও এ প্রক্রিয়া ব্যবহার করা যেতে।পারে। ২০০৬ সালে, তিনি খণ্ডকালীন ভিত্তিতে গাঠনিক জীববিজ্ঞানের প্রগতিকল্পে কার্ডিফ বিশ্ববিদ্যালয়ে একটি পদ গ্রহণ করেছিলেন। ২০০৫ সাল থেকে তিনি সেন্টার ফর ডুইসবার্গ-এসেন বিশ্ববিদ্যালয়ে চিকিৎসা জীবপ্রযুক্তি কেন্দ্রে গবেষণা করে চলেছেন। হুবার ছিলেন এনসাইক্লোপিডিয়া অফ অ্যানালিটিক্যাল কেমিস্ট্রি-র প্রথমদিককার সম্পাদকগুলোর অন্যতম।
পুরস্কার এবং সম্মান
১৯৭৭ সালে হুবারকে অটো ওয়ারবার্গ পদক দেওয়া হয়েছিল। ১৯৮৮ সালে তিনি নোবেল পুরস্কার এবং ১৯৯২ সালে স্যার হান্স ক্রেবস পদক পেয়েছিলেন। ১৯৯৩ সালে হুবার সায়েন্সেস অ্যান্ড আর্টসের জন্য পোর লে মেরিটের সদস্য এবং ১৯৯৯ সালে রয়েল সোসাইটির বিদেশি সদস্য নির্বাচিত হয়েছিলেন। নির্বাচনের শংসাপত্রটি লেখা ছিল: হুবার সবচেয়ে উৎপাদনশীল প্রোটিন স্ফটিকীভবন বিজ্ঞানাগার তৈরি করেছেন, নেতৃত্ব দিয়েছেন এবং এখনও নেতৃত্ব দিচ্ছেন। প্রায় ২৫ বছর ধরে  ক্রিস্টালোগ্রাফিতে তিনি ব্যাপক অবদান রেখেছেন।  পিএইচডি অভিসন্দর্ভের জন্য তিনি গুরুত্বপূর্ণ পতঙ্গ হরমোন এডিটিসনের রাসায়নিক সংকেত নির্ণয় করেছিলেন, যা রসায়নবিদদের ধন্দে ফেলে দিয়েছিল।  তারপরে তিনি দেখিয়েছিলেন যে  লার্ভা চিরোনোমাস মাছির হিমোগ্লোবিনে পলিপেপটাইড শৃঙ্খলের প্রান্তীয় ভাঁজটি খুব কাছাকাছি মিলিত হয়েছিল যা কেন্দ্রুর শুক্রাণু তিমি মায়োগ্লোবিনের সাথে সাদৃশ্যপূর্ণ, যেটি পুরো বিবর্তন জুড়ে সংরক্ষণ করা হয়েছিল।
হুবারের পরবর্তী অর্জন ছিল ট্রিপসিন ইনহিবিটারের কাঠামো নির্ণয় করা। তিনি এ-ও প্রদর্শন করেন, ট্রিপসিনের সাথে গঠিত জটিল অবস্থায়, উৎসেচক সাবস্ট্রেটের চতুস্তলকীয় উত্তরণকালীন অবস্থার অনুরূপ।  তার পর থেকে তিনি আরও অনেক প্রোটিনেজের কাঠামো, তাদের নিষ্ক্রিয় পূর্বসূচক এবং  প্রতিরোধকারী উপাদানগুলো  নির্ণয় করেছেন এবং নিজেকে এই ক্ষেত্রে বিশ্বের অন্যতম পণ্ডিত ব্যক্তি হিসাবে প্রতিষ্ঠিত করেছেন। এদের মধ্যে অসামান্য কাঠামোগুলো হলো প্রোকার্বক্সিপেপটাইডেজ, যা এই এনজাইমের উল্লেখযোগ্য সক্রিয় কর্মপদ্ধতি আবিষ্কার করতে সাহায্য এবং হিরুডিন ও  থ্রোমবিনের যুক্ত জটিল অবস্থা আবিষ্কারেও সাহাঢ়্য করেছিল। এই বিষাক্ত দ্রব্যের মাধ্যমে রক্ত জমাট বাধাদান প্রক্রিয়ায় আণবিক কলাকৌশল আবিষ্কৃত হয় ।  এই কাজের সমান্তরালে হুবার বেশ কয়েকটি ইমিউনোগ্লোবুলিন খণ্ডের কাঠামো নির্ণয় করেছিলেন।  তিনিই প্রথম পরিপূরক-সক্রিয়করণকারী এফ-খণ্ডের কাঠামো নির্ণণয় করেছিলেন, যা ফ্যাব খণ্ডের প্রথম চলক ও প্রথম ধ্রুবক ডোমেন।
হুবার-আবিষ্কৃত সাইট্রেট সিনথেজ কাঠামোটি ইনডিউসড ফিট প্রক্রিয়ায় সাবস্ট্রেট ও উৎসেচকের সংযুক্তির মাধ্যমে রূপান্তরিত পরিবর্তনের এক অনন্য উদাহরণ।
হুবার ১৯৮৮ সালে যৌথভাবে মিশেল এবং ডেইজনহোফারের সাথে রসায়নে নোবেল পুরস্কার লাভ করেছিলেন। রোডোপসুডোমোনাস ভাইরিডিস ও ফাইকোসায়ানিনের  গুরুত্বপূর্ণ কাঠামো আবিষ্কারের জন্য তারা এই সম্মান লাভ করেন। এটি নীল-সবুজ অ্যালগে বা মাস্টিগ্লোকাদুস ল্যামিনোসাসের আলোক উৎপাদনকারী প্রোটিন।  এই প্রোটিনটি  প্রান্তীয় ভাঁজে সরলরৈখিক  টেটেরাপিরোলসমূহ আবদ্ধ করে, যেটি গ্লোবিনের অনুরূপ। এটি হুবারকে তার আবিষ্কৃত এরিথ্রোক্রায়ারিনের উপর পুনরায় কাজ করতে উদ্বুদ্ধ করে।  হুবার অ্যাসকরবেট অক্সিডেস সহ বেশ কয়েকটি তামাযুক্ত ইলেক্ট্রন-ট্রান্সফার প্রোটিনের কাঠামো ও অন্যান্য ধাতব-এনজাইমগুলির কাঠামো নির্ণয় করেছেন।  এই গবেষণাগুলি ইলেক্ট্রন-ট্রান্সফার সিস্টেম এবং প্রোটিনে দস্তা সমন্বয়ের উপর নতুনভাবে আলোকপাত করেছে।  তিনি ক্যালসিয়াম আবদ্ধকারী প্রোটিনগুলির একটি গুরুত্বপূর্ণ শ্রেণি অ্যানেক্সিনের কাঠামো বের করেছেন। তার নির্ণীত নিখুঁত কাঠামো প্রোটিন অণুর মধ্যে বিভিন্ন মাত্রায় গতিশীলতা বিষয়ে জানার জন্য গুরুত্বপূর্ণ অন্তর্দৃষ্টি প্রদান কররে।  হুবার প্রায় ৪০০টি গবেষণাপত্র  প্রকাশ করেছেন।
ব্যক্তিগত জীবন
হুবার বিয়ে করেছেন এবং তার চারজন সন্তান আছে ।
বোলপুর মহকুমা
বোলপুর মহকুমা হল ভারতের পশ্চিমবঙ্গ রাজ্যের বীরভূম জেলার একটি মহকুমা। বোলপুর মহকুমা ও বোলপুর-শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটি নিয়ে এই মহকুমা গঠিত। এই চারটি ব্লকের অধীনে ৪০টি গ্রাম পঞ্চায়েত রয়েছে। মহকুমার সদর বোলপুরে অবস্থিত।
অঞ্চল
বোলপুর পুরসভা ছাড়াও বোলপুর-শ্রীনিকেতন, শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটির অধীনে এই মহকুমার ৪০টি গ্রাম পঞ্চায়েত রয়েছে।
বোলপুর-শ্রীনিকেতন ব্লক
বোলপুর-শ্রীনিকেতন সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত এলাকা নিয়ে গঠিত। যথা: বাহিরি-পাঁচশোয়া, রায়পুর-সুপুর, সরপালেহানা-আলবাঁধা, সিংঘি, কঙ্কালিতলা, রূপপুর, কসবা, সাত্তোর ও সিয়ান মুলুক। ব্লকটি বোলপুর ও পানরুই থানার অধীনস্থ। ব্লকের সদর শ্রীনিকেতন।
ইলামবাজার ব্লক
ইলামবাজার সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত নিয়ে গঠিত। যথা: বাতিকর, ঘুড়িশা, মঙ্গলদিহি, বেলাটি, ইলামবাজার, নানাসোল, ধরমপুর, জয়দেব-কেন্দুলি ও সিরশা। ব্লকটি ইলামবাজার ও পানরুই থানার অধীনস্থ। ব্লকের সদর ইলামবাজার
লাভপুর ব্লক
লাভপুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বিপ্রটিকুরি, দ্বারকা, যমনা, লাভপুর-২, চৌহট্ট-মাহোদারি ১, হাতিয়া, কুরুন্নাহার, থিবা, চৌহট্ট-মহোদরি ২, ইন্দাস ও লাভপুর ১। ব্লকটি লাভপুর ও নানুর থানার অধীনস্থ। ব্লকের সদর লাভপুর।
নানুর ব্লক
নানুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বড় সাওটা, দশকলগ্রাম-করেয়া ১, চণ্ডীদাস নানুর, দশকলগ্রাম-করেয়া ২, কীর্ণাহার ১, কীর্ণাহার ২, থুপসারা, উচকরণ, চরকলগ্রাম, জলুন্দি ও নওয়ানগর কাদ্দা। ব্লকটি নানুর থানার অধীনস্থ। ব্লকের সদর চণ্ডীদাস নানুর।
আইনসভা কেন্দ্রসমূহ
সীমানা পুনর্নির্ধারণ কমিশন কর্তৃক পশ্চিমবঙ্গের আইনসভা কেন্দ্রগুলির সীমানা পুনর্বিন্যাসের পর বোলপুর মহকুমার আইনসভা কেন্দ্রগুলির অবস্থান নিম্নরূপ হয়েছে:
তিনটি বিধানসভা কেন্দ্রই বোলপুর লোকসভা কেন্দ্রের অন্তর্গত।
কুতুব মিনার ও স্থাপনাসমূহ
কুতুব মিনার চত্বর হল ভারতের দিল্লির শহরের মহরৌলিতে অবস্থিত দিল্লি সালতানাতের স্মৃতিস্তম্ভ ও ভবন। চত্বরে ধর্মীয় ব্যক্তিত্ব সুফি সাধক খাজা কুতুবউদ্দিন বখতিয়ার কাকীর নামানুসারে "বিজয় টাওয়ার" হিসাবে কুতুব মিনারের নির্মাণ কুতুবুদ্দিন আইবক শুরু করেছিলেন, যিনি পরে মামলুক রাজবংশের থেকে দিল্লির প্রথম সুলতান হয়েছিলেন। মিনারের নির্মাণ কাজ তার উত্তরাধিকারী ইলতুৎমিশ দ্বারা অব্যাহত ছিল এবং অবশেষে তুঘলক রাজবংশের (১৩২০–১৪১২) একজন দিল্লির সুলতান ফিরোজ শাহ তুঘলক দ্বারা এটি ১৩৬৮ খ্রিস্টাব্দে সম্পন্ন হয়। কুব্বাত-উল-ইসলাম মসজিদ (ইসলামের গম্বুজ), পরে কুওয়াত-উল ইসলামে পরিণত হয়, কুতুব মিনারের পাশেই দাঁড়িয়ে আছে।
তুঘলক, আলাউদ্দিন খলজি ও ব্রিটিশগণ সহ পরবর্তী অনেক শাসক এই চত্বরে কাঠামো যুক্ত করেছিলেন। কুতুব মিনার ও কুওয়াত উল-ইসলাম মসজিদ ছাড়াও, কমপ্লেক্সের অন্যান্য কাঠামোর মধ্যে রয়েছে আলাই দরওয়াজা, আলাই মিনার ও লৌহ স্তম্ভ। কুওয়াত উল-ইসলাম মসজিদটি মূলত ২৭ টি প্রাচীন হিন্দু ও জৈন মন্দিরের ধ্বংসাবশেষ দ্বারা নির্মিত হয়েছিল। মন্দিরের স্তম্ভগুলি পুনরায় ব্যবহার করা হয়েছিল এবং মূল চিত্রকলাগুলিকে প্লাস্টারের দ্বারা আড়াল করা হয়েছিল। চত্বরের ভিতরে ইলতুৎমিশ, আলাউদ্দিন খলজি ও ইমাম জমিনের সমাধি রয়েছে।
বর্তমান সময়ে, বলবনের সমাধি সহ বহু পুরাতন স্মৃতিস্তম্ভের সঙ্গে সংলগ্ন এলাকাটি ভারতীয় পুরাতত্ত্ব সর্বেক্ষণ (এএয়াআই) দ্বারা মহরৌলি প্রত্নতাত্ত্বিক উদ্যান হিসাবে বিকশিত হয়েছে, এবং আইএনটিএসিএস উদ্যানে প্রায় ৪০ টি স্মৃতিস্তম্ভ পুনরুদ্ধার করা হয়েছে। এটি নভেম্বর-ডিসেম্বরে অনুষ্ঠিত বার্ষিক 'কুতুব ফেস্টিভ্যাল'-এর স্থানও, যেখানে শিল্পী, সঙ্গীতশিল্পী ও নৃত্যশিল্পীরা তিন দিন ধরে পরিবেশন করেন।
আলাই দরওয়াজা
left|thumb|[[আলাউদ্দিন খিলজি কর্তৃক নির্মিত আলাই দরওয়াজা, প্রবেশদ্বার খিলানের শিলালিপির ছবি]]
আলাই দরওয়াজা হল কুওয়াত-উল-ইসলাম মসজিদের দক্ষিণ দিকের একটি প্রধান প্রবেশদ্বার। এটি দিল্লির দ্বিতীয় খিলজি সুলতান আলাউদ্দিন খিলজি ১৩১১ খ্রিস্টাব্দে নির্মাণ করেছিলেন, যিনি পূর্ব দিকে স্তম্ভের সঙ্গে একটি আদালতও যুক্ত করেছিলেন। গম্বুজ বিশিষ্ট প্রবেশদ্বারটি লাল বেলেপাথর ও সাদা মার্বেলে সজ্জিত অলঙ্করণ, নাসখ লিপির শিলালিপি, জালিযুক্ত পাথরের পর্দা এবং এটিতে কাজ করা তুর্কি কারিগরদের অসাধারণ কারুকার্য প্রদর্শন করে। এটি ভারতের প্রথম ভবন, যার নির্মাণ ও অলঙ্করণে ইসলামিক স্থাপত্যের নীতিগুলি ব্যবহার করা হয়েছিল।
কুতুব মিনার
thumb|কুতুব মিনার ও আলাই দরওয়াজা (আলাই গেট), কুওয়াত-উল-ইসলাম মসজিদের প্রবেশদ্বার
কুতুব মিনারটি আফগানিস্তানের জামের মিনার দ্বারা অনুপ্রাণিত, এটি প্রাথমিক আফগান স্থাপত্যের একটি গুরুত্বপূর্ণ উদাহরণ, যা পরবর্তীতে ইন্দো-ইসলামি স্থাপত্যে বিকশিত হয়। কুতুব মিনারটি ৭২.৫ মিটার (২৩৯ ফুট) উঁচু, এটি ইট দিয়ে তৈরি বিশ্বের সবচেয়ে উঁচু মিনার। এটির পাঁচটি স্বতন্ত্র তলা রয়েছে, প্রতিটি মুকারনাস কোরবেল ও টেপারের উপর বহন করা একটি ঝুলন্ত বারান্দা দ্বারা চিহ্নিত করা হয়েছে যার ব্যাস পাদদেশে ১৪.৩ মিটার থেকে শীর্ষে ২.৭ মিটার হয়, এই পাদদেশ ও শীর্ষের মধ্যে ৩৭৯ ধাপের দূরত্ব রয়েছে। এটি আশেপাশের ভবন ও স্মৃতিস্তম্ভের সঙ্গে বিশ্ব ঐতিহ্যবাহী স্থান হিসাবে ইউনেস্কোর তালিকাভুক্ত।
কুওয়াত-উল-ইসলাম মসজিদ
thumb|কুতুব মিনারের পাশে ২৭ টি হিন্দু ও জৈন মন্দির চত্বরেরে প্রাচীন ধ্বংসাবশেষ, যার উপরে একটি মসজিদ নির্মিত হয়েছিল right|230px|thumb|রাজপুতদের বিরুদ্ধে তাঁর বিজয় উপলক্ষে ১১৯৩ খ্রিস্টাব্দে কুওওতুল-ইস্‌লাম মস্‌জিদ কুৎবউদ্‌দীন আইবকের দ্বারা শুরু হয়েছিল
কুতুব মসজিদ বা দিল্লির বৃহৎ মসজিদ নামে পরিচিত কুওয়াত-উল-ইসলাম (قوة الإسلام) মসজিদটি মামলুক বা দাস রাজবংশের প্রতিষ্ঠাতা কুতুব-উদ-দিন আইবক দ্বারা চালু করা হয়েছিল এবং ২৭ টি মন্দিরের ধ্বংসাবশেষ (স্পোলিয়া) ব্যবহার করে নির্মিত হয়েছিল। এটি একটি দুর্গের কেন্দ্রস্থলে অবস্থিত একটি বড় মন্দিরের স্থানের উপর নির্মিত হয়েছিল।
"'অভিযোগকারী শহরে প্রবেশ করেন এবং এর আশেপাশের এলাকা মূর্তি ও মূর্তি পূজা থেকে মুক্ত হয়; এবং দেবতাদের মূর্তির অভয়ারণ্যে, এক ঈশ্বরের উপাসকদের দ্বারা মসজিদ উত্থাপিত হয়েছিল।'"
এটি ছিল ভারতে ইসলামিক বিজয়ের পর দিল্লিতে নির্মিত প্রথম মসজিদ এবং ভারতীয় উপমহাদেশে ঘুরিদের স্থাপত্যের প্রাচীনতম নিদর্শন। এই জামে মসজিদের নির্মাণ কাজ ১১৯৩ খ্রিস্টাব্দে শুরু হয়েছিল, যখন কুতুবুদ্দিন আইবক দিল্লি দখলকারী মুহাম্মদ ঘোরির সেনাপতি ছিলেন। নতুন ভূখণ্ডে তার ধর্মের ছাপ রেখে যাওয়ার জন্য, আইবক ইসলামের শক্তির প্রতীক হিসাবে একটি মসজিদ নির্মাণের সিদ্ধান্ত নেন এবং স্থানটি হিসাবে কিলা রাই পিথোরার রাজপুত দুর্গের কেন্দ্রস্থলকে বেছে নেন। কুতুব মিনারটি মসজিদের সঙ্গে একযোগে নির্মিত হয়েছিল, তবে এটি একটি স্বতন্ত্র কাঠামো বলে মনে হয়, যা 'জামে মসজিদের মিনার' হিসাবে, মুয়াজ্জিনদের জন্য আযান, প্রার্থনার জন্য আহ্বান এবং এছাড়াও কুতুব, ইসলামের একটি অক্ষ বা খুঁটি হিসাবে নির্মিত হয়েছিল। এটি একই সময়ে আইবক দ্বারা তৈরি রাজস্থানের আজমিরের আড়াই-দিন-কা ঝোঁপরা বা আজমের মসজিদের শৈলী ও নকশা স্মরণ করিয়ে দেয়, যা এই স্থানের পূর্ববর্তী মন্দির ও একটি সংস্কৃত বিদ্যালয় ভেঙে দিয়ে নির্মিত হয়েছিল।
left|170px|thumb|দিল্লির কুতুব চত্বরের কুওয়াত উল-ইসলাম মসজিদের হিন্দু মন্দিরের স্তম্ভগুলির অনুরূপ [[ক্লোস্টার স্তম্ভগুলিতে জটিল পাথরের খোদাই, যা হিন্দু মন্দির থেকে নেওয়া স্তম্ভসমূহ। ]] একটি মসজিদ নির্মাণের জন্য আইবক কর্তৃক নির্বাচিত স্থানের সম্পর্কে ১৪তম শতকের আরব ভ্রমণকারী ইবনে বতুতা বলেছেন - 'দিল্লি দখলের আগে এটি একটি হিন্দু মন্দির ছিল, যাকে হিন্দুরা এলবুত-খানা বলে, কিন্তু সেই ঘটনার পরে এটি একটি মসজিদ হিসাবে ব্যবহৃত হয়'। ভারতের প্রত্নতাত্ত্বিক জরিপ বলছে যে মসজিদটি একটি মন্দিরের অবশিষ্টাংশের উপরে স্থাপিত হয়েছিল এবং উপরন্তু, এটি অন্যান্য ধ্বংসপ্রাপ্ত মন্দির থেকে নেওয়া সামগ্রী থেকেও নির্মিত হয়েছিল, যা পূর্ব দিকের মূল প্রবেশপথে লিপিবদ্ধ রয়েছে। অভ্যন্তরীণ পূর্ব প্রবেশপথে এখনও টিকে থাকা একটি ফার্সি শিলালিপি অনুসারে, মসজিদটি তোমারো ও পৃথ্বীরাজ চৌহানের শাসনামলে নির্মিত ২৭ টি হিন্দু মন্দির ধ্বংসের করা ও তা থেকে সংগ্রহ করা উপাদান দ্বারা নির্মিত হয়েছিল এবং মসজিদের বাইরে মন্দিরের কিছু অংশ রেখে দেওয়া হয়েছে। মুসলিম ইতিহাসবিদ মাওলানা হাকিম সাইয়িদ আব্দুল হাই কর্তৃক সংকলিত ঐতিহাসিক নথি কুতুবুদ্দিন আইবকের মূর্তিমানতার প্রমাণ দেয়। আইকনোক্লাজমের এই প্যাটার্নটি তার রাজত্বকালে সাধারণ ছিল। কিছু মধ্যযুগীয় মুসলিম ঐতিহাসিক ও ভ্রমণকারীরা প্রায়শই চত্বরটির নির্মাণের জন্য কুতুবউদ্দিন আইবকের পরিবর্তে মামলুক সুলতান ইলতুৎমিশকে দায়ী করেছেন, যেমনটি সাধারণভাবে গৃহীত হয়। ইবনে বতুতা আরো বলেন যে মসজিদের পূর্ব দিকের প্রবেশদ্বারের কাছে পাথরের সাথে সংযুক্ত তামার দুটি বড় মূর্তি ছিল। মসজিদ থেকে বের হওয়া প্রত্যেকেই সেগুলিকে পদদলিত করে।
মসজিদটি ভারতের প্রাচীনতম বিদ্যমান মসজিদগুলির মধ্যে একটি। মসজিদের মূল বিস্তারে ৪৩ মি (১৪১ ফুট) বাই ৩৩ মি (১০৮ ফুট) পরিমাপের একটি উঠোন ছিল। পশ্চিমে অবস্থিত প্রার্থনা হলের পরিমাপ ৪৫ মি (১৪৮ ফুট) বাই ১২ মি (৩৯ ফুট)। মসজিদটির পূর্বে তিনটি কুলুঙ্গি এবং উত্তর ও দক্ষিণে দুটি গভীর কুলুঙ্গি সহ ধূসর পাথরের তৈরি ধূসর কলোনেড রয়েছে। মসজিদটির সম্প্রসারণ ১২৯৬ খ্রিস্টাব্দে করা হয়েছিল যখন উত্তর ও দক্ষিণে এর বিস্তার ৩৫ মিটার (১১৫ ফুট) প্রসারিত হয়েছিল। বিখ্যাত লোহার স্তম্ভটি সামনের পাথরের ফুটপাতে অবস্থিত, অন্যদিকে কুতুব মিনারটি মূল প্রবেশপথের পশ্চিমে অবস্থিত। মসজিদের কেন্দ্রীয় খিলানটি ওজি আকৃতির এবং এটি ৬.৫ মিটার (২১ ফুট) চওড়া ও ১৬ মিটার (৫২ ফুট) লম্বা। পাশের খিলানগুলো আকারে ছোট। পর্দাটি ধর্মীয় গ্রন্থ ও ফুলের নিদর্শন দিয়ে ভাস্কর্য করা হয়েছে। দেশাই বিশ্বাস করেন যে মসজিদটি বৈজ্ঞানিক শৈলীতে নির্মিত হয়নি বরং খিলানের প্যাটার্নের বৈচিত্র্য দ্বারা নির্দেশিত কোরবেল শৈলীতে নির্মিত হয়েছিল।
মসজিদটি ১৪১ ফুট (৪৩ মিটার) × ১০৫ ফুট (৩২ মিটার) পরিমাপের একটি উত্থিত ও পাকা উঠানের উপর নির্মিত, যা ১২১০ খ্রিস্টাব্দ থেকে ১২২০ খ্রিস্টাব্দের মধ্যে ইলতুতমিশ দ্বারা স্থাপিত স্তম্ভযুক্ত ক্লিস্টার দ্বারা বেষ্টিত। প্রার্থনা কক্ষ ও উঠোনের মধ্যে সর্বোচ্চ ১৬ মিটার উঁচু পাথরের পর্দা ১১৯৬ খ্রিস্টাব্দে যুক্ত করা হয়েছিল, পাথরের পর্দায় কর্বেলযুক্ত খিলানে আরবি শিলালিপি ও মোটিফ ছিল। প্রাঙ্গণের প্রবেশপথগুলিতে মন্দিরগুলির অলঙ্কৃত মণ্ডপ গম্বুজও ব্যবহার করা হয়েছে, যার স্তম্ভগুলি পুরো ভবন জুড়ে ও লম্বা খিলানযুক্ত পর্দার বাইরে অভয়ারণ্যে ব্যাপকভাবে ব্যবহৃত হয়েছে। কুতুবের মৃত্যুর পরও মসজিদের সম্প্রসারণ অব্যাহত থাকে। কুতুবুদ্দিনের উত্তরসূরি ইলতুতমিশ, মূল প্রার্থনা হলের পর্দা আরও তিনটি খিলান দ্বারা প্রসারিত করেছিলেন। ইলতুতমিশের সময়কালে, মামলুক সাম্রাজ্য যথেষ্ট স্থিতিশীল হয়েছিল, যার ফলে সুলতান তার বেশিরভাগ হিন্দু রাজমিস্ত্রিকে মুসলমানদের দ্বারা প্রতিস্থাপন করতে করতে সক্ষম হন। এটি ব্যাখ্যা করে যে কেন ইলতুতমিশের অধীনে সংযোজিত খিলানগুলি শৈলীগতভাবে কুতুবের শাসনামলে নির্মিত খিলানগুলির চেয়ে বেশি ইসলামিক, কারণ এই ক্ষেত্রে যে উপাদানগুলি ব্যবহার করা হয়েছিল তা ধ্বংস করা মন্দিরের ছিল না। মসজিদে কিছু সংযোজনও আলাউদ্দিন খিলজি করেছিলেন, যার মধ্যে রয়েছে আলাই দরওয়াজা, লাল বেলেপাথর ও সাদা মার্বেলে নির্মিত মসজিদের আনুষ্ঠানিক প্রবেশদ্বার এবং ১৩০০ খ্রিস্টাব্দে মসজিদের পূর্ব দিকে একটি আদালত।
মসজিদটি আজ ধ্বংসপ্রাপ্ত কিন্তু ইসলামিক স্থাপত্য কাঠামোর মধ্যে দেশীয় কোরবেলযুক্ত খিলান, ফুলের নকশা ও জ্যামিতিক নিদর্শন দেখা যায়। কুওয়াত উল-ইসলাম মসজিদের পশ্চিমে ইলতুৎমিশের সমাধি রয়েছে, যা রাজা দ্বারা ১২৩৫ খ্রিস্টাব্দে নির্মিত হয়েছিল।
লৌহস্তম্ভ
thumb|কুতুব চত্বরে [[দিল্লির লৌহ স্তম্ভ|লৌহ স্তম্ভ]]
লৌহ স্তম্ভটি হল বিশ্বের প্রধান ধাতুবিদ্যা কৌতূহলসমূহের মধ্যে একট। ৭.২১-মিটার উঁচু ও ছয় টনেরও বেশি ওজন বিশিষ্ট স্তম্ভটি মূলত ৪০২ খ্রিস্টাব্দের দিকে উদয়গিরিতে একটি বিষ্ণু মন্দির চত্বরের সামনে দ্বিতীয় চন্দ্রগুপ্ত বিক্রমাদিত্য (৩৭৫–৪১৪ খ্রিস্টাব্দ) দ্বারা নির্মিত হয়েছিল, এবং পরে অনঙ্গপাল ১০ম শতাব্দীতে উদয়গিরি থেকে বর্তমান অবস্থানে স্থানান্তরিত করেন। অনঙ্গপাল এখানে একটি বিষ্ণু মন্দির তৈরি করেছিলেন এবং এই স্তম্ভটি সেই মন্দিরের একটি অংশ হিসাবে প্রতিষ্ঠা করতে চেয়েছিলেন।
ইলতুতমিশের সমাধি
thumb|ইলতুতমিশের সমাধি
দিল্লি সালতানাতের শাসক ও দিল্লির দ্বিতীয় সুলতান (১২১১–১২৩৬ খ্রিস্টাব্দ) ইলতুতমিশের সমাধি ১২৩৫ খ্রিস্টাব্দে নির্মিত হয়েছিল, এটিও নতুন দিল্লির মহরৌলির কুতুব মিনার চত্বরের অংশ। কেন্দ্রীয় চেম্বারটি ৯ বর্গমিটার আয়তন বিশিষ্ট এবং এতে স্কুইঞ্চ রয়েছে যা একটি গম্বুজের অস্তিত্বের ইঙ্গিত দেয়, যেটি তখন থেকে ভেঙে পড়েছে। সাদা মার্বেলের প্রধান স্মৃতিসৌধটি চেম্বারের মাঝখানে একটি উত্থিত মঞ্চে স্থাপন করা হয়েছে। প্রবেশপথ ও অভ্যন্তরীণ দেয়াল উভয় দিকেই সম্মুখভাগটি তার অলঙ্কৃত খোদাইয়ের জন্য পরিচিত। অভ্যন্তরীণ পশ্চিম দেয়ালে একটি প্রার্থনা কুলুঙ্গি (মিহরাব) রয়েছে, যা মার্বেল দিয়ে সজ্জিত এবং ইসলামিক স্থাপত্যে হিন্দু মোটিফগুলির একটি সমৃদ্ধ সমন্বয়, যেমন ঘণ্টা-ও-শিকল, টাসেল, পদ্ম, হীরার প্রতীক।
ভারতের প্রত্নতাত্ত্বিক জরিপের (এএসআই) গর্ডন স্যান্ডারসন কর্তৃক ১৯১৪ খ্রিস্টাব্দে খননকালে, সমাধি কক্ষটি আবিষ্কৃত হয়। সমাধির উত্তর থেকে সিঁড়ির ২০ টি ধাপ নিচের দিকে প্রকৃত সমাধিস্থানে নিয়ে যায়।
ইমাম জামিনের সমাধি
thumb|ইমাম জামিনের সমাধি
ইমাম জামিনের সমাধি হল ভারতের দিল্লির মহরৌলির কুতুব মিনার চত্বরে অবস্থিত একটি ১৬তম শতকের সমাধি। এটিতে একজন ইসলাম ধর্মগুরু মহাম্মদ আলীর সমাধি রয়েছে (ইমাম জামিন নামে পরিচিত), যিনি সিকান্দার লোদির শাসনামলে তুর্কিস্তান থেকে ভারতে চলে এসেছিলেন। মুঘল সম্রাট হুমায়ুনের শাসনামলে এই সমাধিটি আলী নিজেই তৈরি করেছিলেন। চত্বরের অন্যান্য স্মৃতিস্তম্ভের সাথে এই সমাধিটির কোনো সম্পর্ক নেই।
আলাউদ্দিন খিলজির সমাধি ও মাদ্রাসা
left|thumb|[[আলাউদ্দিন খিলজি|আলাউদ্দিন খিলজির মাদ্রাসা, যার দক্ষিণে তার সমাধিও রয়েছে, প্রায় ১৩১৬ খ্রি.]]
চত্বরের পিছনে, মসজিদের দক্ষিণ-পশ্চিমে, একটি "এল"-আকৃতির নির্মাণ দাঁড়িয়ে আছে, যেখানে ১৩১৬ খ্রিস্টাব্দে তৈরিকৃত আলাউদ্দিন খিলজির সমাধি এবং তাঁর দ্বারা নির্মিত একটি ইসলামিক শিক্ষালয় মাদ্রাসা রয়েছে। আলাউদ্দিন খিলজি ছিলেন খিলজি রাজবংশের দ্বিতীয় সুলতান (দিল্লি), যিনি ১২৯৬ খ্রিস্টাব্দ থেকে ১৩১৬ খ্রিস্টাব্দ পর্যন্ত শাসন করেছিলেন।
ভবনের কেন্দ্রীয় কক্ষ, যেখানে তার সমাধি রয়েছে, সেটি এখন তার গম্বুজ হারিয়েছে (ধসে গিয়েছে), যদিও সেমিনারি বা কলেজের অনেক কক্ষ অক্ষত রয়েছে এবং তারপর থেকে পুনরুদ্ধার করা হয়েছে। দুপাশে প্যাসেজ দ্বারা সমাধির সঙ্গে সংযুক্ত দুটি ছোট কক্ষ ছিল। ফার্গুসন তার বইয়ে সমাধির পশ্চিমে সাতটি কক্ষের অস্তিত্বের কথা বলেছেন, যার দুটিতে গম্বুজ ও জানালা ছিল। সমাধি ভবনের অবশিষ্টাংশ থেকে বোঝা যায় যে সমাধি ভবনের দক্ষিণ ও পশ্চিম দিকে একটি খোলা প্রাঙ্গণ ছিল এবং উত্তরে একটি কক্ষ প্রবেশদ্বার হিসেবে কাজ করত।
এটি ছিল ভারতে প্রথম উদাহরণ, যেখানে মাদ্রাসার পাশে একটি সমাধি দাঁড়িয়ে আছে। কাছাকাছি অবস্থিত আলাই মিনার, একটি উচ্চাভিলাষী মিনার, আলাউদ্দিন খিলজি কুতুব মিনারের প্রতিদ্বন্দ্বিতা করার জন্য নির্মাণ শুরু করেছিলেন, যদিও তার মৃত্যুকালে মিনারের প্রথম তলাটি নির্মিত হয়েছিল এবং তারপরে এটির নির্মাণ কাজ বন্ধ ও পরিত্যক্ত হয়েছিল। এটি এখন মসজিদের উত্তর দিকে দাঁড়িয়ে আছে।
খিলজির আলাই মিনার
thumb|আলাই মিনার ১৩০০ খ্রিস্টাব্দের আগে নির্মিত কুওয়াত উল-ইসলাম মসজিদের আকার দ্বিগুণ করার পর আলাউদ্দিন খিলজি আলাই মিনার নির্মাণ শুরু করেন। তিনি ধারণা করেছিলেন যে এই মিনারটি বর্ধিত মসজিদের অনুপাতে কুতুব মিনারের চেয়ে উচ্চতায় দ্বিগুণ হবে। অবশ্য ১৩১৬ খ্রিস্টাব্দে আলাউদ্দিনের মৃত্যুর পরপরই, নির্মাণটি ২৫ মিটার-উচ্চ (৮২ ফুট) প্রথম-তলার কোরটি শেষ হওয়ার ঠিক পরে পরিত্যক্ত হয়েছিল; এবং খিলজি রাজবংশের তার উত্তরসূরিরা এই নির্মাণ কাজ পুনরায় শুরু করেননি। একটি বিশাল ধ্বংসস্তূপের গাঁথনি কেন্দ্র হিসাবে আলাই মিনারের প্রথম তলা আজও দাঁড়িয়ে আছে, যা স্পষ্টতই পরে পরিহিত পাথর দিয়ে ঢেকে দেওয়া হয়েছিল। আলাউদ্দিন খিলজির সময়ের প্রখ্যাত সুফি কবি ও সাধক আমির খসরু তার রচনা তারিখ-ই-আলাইতে আলাউদ্দিনের মসজিদের প্রসারিত করার এবং আরেকটি মিনার নির্মাণের উদ্দেশ্য উল্লেখ করেছেন।
গৌড় সারস্বত ব্রাহ্মণ
গৌড় সারস্বত ব্রাহ্মণ হল উত্তরের একটি হিন্দু ব্রাহ্মণ সম্প্রদায়। স্কন্দপুরাণ অনুসারে, গোয়া ও দক্ষিণ ভারতের কোঙ্কনীভাষী গৌড় সারস্বত উত্তরের এই গৌড় সারস্বত ব্রাহ্মণদের বংশধর বলে দাবি করে যারা গৌড় থেকে কোঙ্কনে চলে এসেছিল। তাদের ঐতিহ্যবাহী পেশা ছিল ব্যবসা।
গৌড় সারস্বত ব্রাহ্মণরা বিন্ধ্যের উত্তরে বসবাসকারী পাঁচটি পঞ্চগৌড় ব্রাহ্মণ সম্প্রদায়ের একটি।
২০২১ পশ্চিম উত্তর আমেরিকার তাপপ্রবাহ
thumb|তাপপ্রবাহে কবুতর গুলো গরমের ভাপ থেকে রক্ষায় জলে শরীরে লাগাচ্ছে। ২০২১ সালের পশ্চিম উত্তর আমেরিকার তাপপ্রবাহ মার্কিন যুক্তরাষ্ট্রের প্রশান্ত মহাসাগরীয় উত্তর-পশ্চিম অঞ্চল এবং পশ্চিম কানাডার বেশিরভাগ অঞ্চলে, পশ্চিম নেভাডা, উত্তর ক্যালিফোর্নিয়া, ওরেগন, ওয়াশিংটন এবং আমেরিকা আইডাহোর পাশাপাশি ব্রিটিশ কলম্বিয়ায়  ,পরবর্তী পর্যায়ে আলবার্টা, সাসক্যাচুয়ান, ইউকন এবং কানাডার উত্তর-পশ্চিম অঞ্চলে প্রবাহমান।
গৌড় সারস্বত ব্রাহ্মণ
ইতিহাস
দেশপান্ডে লিখেছেন যে সহ্যাদ্রিখণ্ড অনুসারে, "চিৎপাবন ও কর্হাদে ব্রাহ্মণরা "মূল-উৎপত্তির নতুন সৃষ্টি" এবং "প্রতিষ্ঠিত গৌড় বা দ্রাবিড় গোষ্ঠী" এর অংশ নয়। পরশুরাম জেলেদের থেকে চিৎপাবন তৈরি করার পর যারা কোঙ্কণে কিছু অন্ত্যেষ্টিক্রিয়ার চারপাশে জড়ো হয়েছিল, তাদের পরবর্তী কর্মগুলি তাকে অসন্তুষ্ট করেছিল। যেন তার ভুল সংশোধনের জন্য, পরশুরাম উত্তর ভারত থেকে বিশেষ করে ত্রিহোত্র (ত্রিহুত, বিহার) থেকে দশজন ঋষিকে নিয়ে আসেন এবং তাদের গোয়ায় পৈতৃক আচার, অগ্নিবলি ও নৈশভোজের জন্য স্থাপন করেন। সহ্যাদ্রিখণ্ডের চতুর্থ অধ্যায়ে এই ব্রাহ্মণদের গোত্রগুলি বর্ণনা করা হয়েছে এবং তাদের "শ্রেষ্ঠ ব্রাহ্মণ, রাজাদের দ্বারা সম্মানিত, সুদর্শন, ন্যায়পরায়ণ, এবং সমস্ত আচার-অনুষ্ঠানে বিশেষজ্ঞ" বলে প্রশংসা করেছে।
২০২১ পশ্চিম উত্তর আমেরিকার তাপপ্রবাহ
তাপপ্রবাহটি ঐ অঞ্চলের তাপমাত্রার অভূতপূর্ব সর্বোচ্চ ঘটনা যা এই অঞ্চলটিকে কেন্দ্র করে অস্বাভাবিক ধরনের শক্তিশালী উচ্চচাপরেখার কারণে উপস্থিত হয়েছে। কানাডার জন্য এটি তাদের ইতিহাসের সবচেয়ে বেশি তাপমাত্রা। আমেরিকার বিভিন্ন অঞ্চলের জন্য এটি স্মরণকালের সবচেয়ে বেশি তাপমাত্রা রেকর্ড এবং অনেক জায়গায় কয়েকযুগ ও হাজার বছর পরবর্তী সর্বোচ্চ রেকর্ড।। মৃত্যুর সংখ্যা এখনো স্হির নয়।
গৌড় সারস্বত ব্রাহ্মণ
ইতিহাস
দক্ষিণ ভারতের গৌড় সারস্বত ব্রাহ্মণরা, যাদের ব্রাহ্মণত্বের দাবি প্রায়ই আশেপাশের দ্রাবিড় ব্রাহ্মণদের দ্বারা গৃহীত হয়নি। যাইহোক, বাম্বার্ডেকার বিশ্বাস করেন যে প্রকৃতপক্ষে পঞ্চ দ্রাবিড় ব্রাহ্মণরা হলেন আসল গৌড় ব্রাহ্মণ এবং তাঁর দাবি প্রমাণ করার জন্য স্কন্দ পুরাণের একটি শ্লোক উদ্ধৃত করেছেন এবং এইভাবে গৌড় সারস্বতদের গৌড় বা ব্রাহ্মণ দাবিকে স্বীকার করেন না। দেশপান্ডে এটিকে ব্রাহ্মণ অভিবাসনের তালিকায় ত্রিহোত্রকে পেতে "ঘোলা প্রক্ষেপণ" হিসাবে বিবেচনা করেছেন কারণ পাঠ্য অনুসারে গৌড় সারস্বত গোষ্ঠী উত্তর ভারতের ত্রিহোত্র থেকে স্থানান্তরিত হয়েছে। এই শ্লোকে কান্যকুব্জ এবং পূর্ববর্তী কনোজি এর উল্লেখ আছে যদিও তারা একই।
২০২১ পশ্চিম উত্তর আমেরিকার তাপপ্রবাহ
কারণ
প্রশান্ত মহাসাগরীয় উত্তর পশ্চিমের নিকটে একটি স্বল্পস্থায়ী সাইক্লোন বিরোধী বায়ু যা গ্রীষ্মে সর্বাধিক সক্রিয় থাকে। thumb|লা নিনা অবস্থা । নীল রং গুলো অবস্থার অঞ্চল এবং কমলা লাল হচ্ছে উষ্ণ অঞ্চল।সময়: নভেম্বর,২০০৭। এসময় মহাসাগরে লা নিনা অবস্থা সৃষ্টি হয় বা স্বাভাবিক অবস্থা থেকে অতি শীতল বায়ুমণ্ডলে ও জলে পরিণত হয় এবং এর কারণ উষ্ণ জলরাশি প্রশান্ত মহাসাগরের পশ্চিমাংশে থাকায় এমন ঘটনা ঘটে।  পৃথিবীরজুড়ে এ লা নিনা অবস্থার প্রভাব রয়েছে।এটি কয়েক বছর অন্তর ঐ অঞ্চল গুলোতে এ অবস্থা তৈরী হয় আর ২০২১ সে বছর যেটিকে লা নিনা বছর বলে ডাকা হচ্ছে।  শুরুতে এ অবস্থার জন্য ২৩ জুন চীনে মুষলধারে বৃষ্টিপাতের সূত্রপাত হয়েছিল। এরপরে, উষ্ণতর, আর্দ্র বায়ু অবশেষে প্রস্তর ত্তঘ শুষে নিয়েছিল  এবং শীতল জলের উপর দিয়ে পূর্ব দিকে নিয়ে যাওয়া হয়েছিল। প্রস্তর ত্তঘ  পৃথিবীর ও কয়েকটি গ্রহের বায়ুমণ্ডলে দ্রুত প্রবাহিত, সংকীর্ণ, বাতাসের স্রোত।thumb|প্রস্তর ত্তঘ বরাবর মেঘ
গৌড় সারস্বত ব্রাহ্মণ
ইতিহাস
কথিত আছে, শিলাহার রাজারা ভারত-গাঙ্গেয় সমভূমি থেকে খাঁটি আর্য ব্রাহ্মণ এবং ক্ষত্রিয়দের কোঙ্কণে বসতি স্থাপনের জন্য আমন্ত্রণ জানিয়েছিলেন বলে মনে হয়। এই জাতিগুলি হল গৌড় সারস্বত ব্রাহ্মণ এবং চন্দ্রসেনীয় কায়স্থ প্রভু। মালিক কাফুর  আক্রমণের পর অনেক সারস্বত গোয়া ছেড়ে পার্শ্ববর্তী অঞ্চলে চলে যায় এবং পর্তুগিজদের ধর্মীয় নিপীড়নের সময়ও সারস্বত উত্তর কন্নড়, উদুপি, দক্ষিণ কন্নড়, কেরালা এবং দক্ষিণ কোঙ্কণে চলে যায়।
২০২১ পশ্চিম উত্তর আমেরিকার তাপপ্রবাহ
কারণ
এই বায়ু প্রবাহটি যখন শৈলশ্রেণীর মুখোমুখি হয়েছিল, তখন এটি প্রস্তর ত্তঘ বিসর্পে দক্ষিণে উচ্চ-চাপের অঞ্চলকে সামঞ্জস্য করে জোর প্রসারণকারী রেক্স ব্লকের প্রভাবে জুনের শেষের দিকে উল্লেখযোগ্যভাবে বিকৃত হওয়া শুরু করে । thumb|একটি রেক্স ব্লক অবস্থা "আবহাওয়াবিদ্যায় ব্লকগুলি বায়ুমণ্ডলীয় চাপ ক্ষেত্রের বৃহত আকারের নিদর্শন যা প্রায় স্থির, কার্যকরভাবে "ব্লকিং" বা অভিবাসী ঘূর্ণিঝড় প্রবাহ।"
একই সময়ে, আমেরিকান দক্ষিণ-পশ্চিম রাজ্যগুলি দাবদাহ সহ্য করছে, যা দক্ষিণ-পশ্চিম আমেরিকা যুক্তরাষ্ট্রের গড়-তাপমাত্রার চেয়ে বেশি তাপমাত্রায় পৌছে দিয়েছিল;  উত্তপ্ত বাতাসটি উত্তরে প্রশান্ত মহাসাগরীয় উত্তর পশ্চিম দিকে চলে গেল। এই আবহাওয়া পরিবর্তনের ফলে আবহাওয়ায় খুব শক্তিশালী ব্লকিং দেখা দেয়,  যা মধ্য এবং উচ্চ স্তরের কেন্দ্রে বেশি স্থিতিশীল হওয়ায় এটি উত্তাপ গম্বুজ (heat dome) হয়ে উঠেছে । এই পরিস্থিতিতে, উচ্চ-চাপের অঞ্চলটি বায়ুটিকে নীচের দিকে চাপিয়ে দিয়ে বাতাসের স্তম্ভটি উত্তাপ করে ; আর সূর্যের শক্তির কারণে বায়ু ক্রমশ হালকা ও উষ্ণতর হওয়ায়, উচ্চচাপের প্রভাবে এটি অঞ্চলে আটকে  যায়।  ক্যাসকেড থেকে নেমে আসা ঝড়ো বাতাস পশ্চিম ওরেগন এবং ওয়াশিংটনের বায়ুকে আরও গরম করেছিল। জলবায়ু পরিবর্তনকে তাপপ্রবাহের অভূতপূর্ব তীব্রতার কারণ। যদিও এই ওমেগা ব্লকের বীপ্সা পৃথিবীর উষ্ণায়নের কারণে রয়েছে কিনা তা এখনও জানা যায়নি। এই সমস্ত ঘটনাগুলি এমন ঘটনাতে অবদান রেখেছে যা এমন ঘটনা হিসাবে বর্ণনা করা হয়েছে যা পরিসংখ্যানগতভাবে কয়েক হাজার বছরে একবার দেখা যেতে পারে।
আংটি (গহনা)
থাম্ব| চুনির আংটি আংটি বা রিং (Ring) হল একটি বৃত্তাকার ব্যান্ড, সাধারণত ধাতু দিয়ে তৈরি, শোভাময় গয়না হিসাবে পরিধান করা হয়। ইংরেজি "রিং" শব্দটি নিজেই সবসময় আঙুলে পরা গয়না বোঝায়; যখন অন্য কোথাও অলঙ্কার হিসাবে পরিধান করা হয়, তখন শরীরের অংশটি শব্দের মধ্যে নির্দিষ্ট করা হয়, যেমন, কানের দুল, গলার আংটি, হাতের আংটি এবং পায়ের আংটি। রিংগুলি সর্বদা চারপাশে বা শরীরের যে অংশকে তারা অলংকৃত করে সেগুলিকে সুন্দরভাবে ফিট করে, তাই একটি ব্রেসলেটের মতো ঢিলেঢালাভাবে পরা ব্যান্ডগুলি রিং নয়। রিংগুলি প্রায় কোনও শক্ত উপাদান দিয়ে তৈরি হতে পারে: কাঠ, হাড়, পাথর, ধাতু, কাচ, রত্ন পাথর বা প্লাস্টিক। এগুলি রত্নপাথর (হীরা, রুবি, নীলকান্তমণি বা পান্না) বা অন্যান্য ধরনের পাথর বা কাচ দিয়ে সেট করা যেতে পারে।
যদিও কিছু লোক কেবল অলঙ্কার হিসাবে বা সম্পদের সুস্পষ্ট প্রদর্শন হিসাবে আংটি পরিধান করে, তবে আংটি বিবাহ, ব্যতিক্রমী কৃতিত্ব, উচ্চ মর্যাদা বা কর্তৃত্ব, একটি সংস্থার সদস্যপদ এবং এর মতো প্রতীকী কাজ রয়েছে। আংটি ক্রীড়া চিহ্নের জন্য তৈরি করা যেতে পারে যা মোমের সিল অঙ্কিত হতে পারে বা জিনিস গোপন করার জন্য একটি ছোট কুঠরি দিয়ে সাজানো হতে পারে।
সঞ্জনা
সঞ্জনা গালরাণী (তাঁর মঞ্চের নাম সঞ্জনা দ্বারা অধিক পরিচিত) হলেন একজন ভারতীয় মডেল ও চলচ্চিত্র অভিনেত্রী।
তিনি তামিল-তেলুগু দ্বিভাষিক চলচ্চিত্র ওড়ু কদল সেভিয়ার (২০০৬)-এ অভিনয়ের মাধ্যমে চলচ্চিত্র জগতে আত্মপ্রকাশ করেছিলেন এবং তারপরেই কন্নড় ভাষার চলচ্চিত্র গান্ডা হেনদাথির (২০০৬) বিতর্কিত এক চরিত্রে অভিনয়ের মাধ্যমে সকলের নজরে আসেন। ২০০৮ সালে তেলুগু চলচ্চিত্র বুজ্জিগাড়ুতে তিনি একটি পার্শ্ব চরিত্রে অভিনয় করেছেন।  তিনি দ্বিভাষিক অপরাধ বিষয়ক ধারাবাহিক দন্ডুপাল্য ২-এ চন্দ্রি চরিত্রে অভিনয় করেছেন।
প্রারম্ভিক জীবন
সঞ্জনা ভারতের কর্ণাটকের বেঙ্গালুরুতে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। সঞ্জনা হচ্ছেন সিন্ধি বংশোদ্ভূত। যখন তিনি তাঁর পিইউসি করছিলেন, তখন তিনি তাঁর প্রথম মডেলিংয়ের প্রস্তাব পেয়েছিলেন। আংশিক সময়ের মডেল হিসাবে কাজ করে তিনি পড়াশোনা চালিয়ে যান। তিনি ৬০-টিরও বেশি টেলিভিশন বিজ্ঞাপনে মডেল হিসেবে উপস্থিত হয়েছেন, যার মধ্যে জন আব্রাহামের সাথে ফাস্ট্র্যাকের একটি বিজ্ঞাপন সর্বাধিক উল্লেখযোগ্য। তাঁর নিক্কি গালরাণী নামে এক বোন রয়েছেন, তিনিও একজন অভিনেত্রী।
কর্মজীবন
বেশ কয়েকটি টেলিভিশন বিজ্ঞাপনে উপস্থিত হওয়ার পরে, একজন শিশু শিল্পী হিসেবে সঞ্জনা সোগগাদু এবং পান্ডুরাঙ্গা ভিট্টালা নামক চলচ্চিত্রে অভিনয় করেছেন। অতঃপর তিনি গান্ডা হেনদাথি নামক চলচ্চিত্রের কেন্দ্রীয় চরিত্রে অভিনয়ের প্রস্তাব পান।  তাঁর প্রথম মুক্তিপ্রাপ্ত তামিল তথ্যচিত্রটি হচ্ছে অরু কাধাল সিবীর নামক একটি পূর্ণ দৈর্ঘের চলচ্চিত্র। দ্য হিন্দুর এস আর অশোক কুমার সঞ্জনা সম্পর্কে লিখেছিলেন যে, " তিনি খুব সুন্দরী তবে তাঁর অভিনয়ের দিকে তাঁকে আরও খাটতে হবে"।
গান্ডা হেনদাথি, (যেটি হিন্দি চলচ্চিত্র মার্ডার (২০০৪)-এর কন্নড় পুনর্নির্মাণ) হচ্ছে হলিউড চলচ্চিত্র আনফেইথফুল (২০০২)-এর একটি রূপান্তর। এই চলচ্চিত্রটি মোগুডু পেল্লাম ও বয় ফ্রেন্ড হিসাবে তেলুগু ভাষায় মুক্তি পেয়েছিল। নাওরানিং.কম-এর একজন পর্যালোচক তাঁর আবেগময় অভিনয়ের সমালোচনা করেছিলেন, অন্যদিকে সিফিতে লেখা হয়েছিল, "সঞ্জনা একটি শালীন আত্মপ্রকাশ করেছেন এবং তিনি অত্যন্ত সাহসী একজন অভিনেত্রী। তিনি তাঁর চরিত্রের প্রতি ন্যায়বিচার করেছেন"।
২০১৩ সালে তিনি জগন নির্দোষী তে অভিনয়ের মাধ্যমে তেলুগু চলচ্চিত্রে অভিষেক করেন। এই চলচ্চিত্রটি পদ্মালয় ফিল্মের অধীনে নির্মিত হয়েছিল এবং কন্নড় ভাষায় মহানাধি নামে মুক্তি দেওয়া হয়েছিল। এটি ছিল কেন্দ্রীয় চরিত্রে তাঁর প্রথম চলচ্চিত্র। তারপরে তাঁকে নেনেম… চিন্না পিল্লানা? নামক চলচ্চিত্রে অভিনয় করতে দেখা গিয়েছে। বর্তমানে তিনি আরপি পটনায়েক পরিচালিত সারদা নামে একটি তেলুগু চলচ্চিত্রে অভিনয় করছেন।
২০১৭ সালে, সঞ্জনাকে দ্বিভাষিক অপরাধ বিষয়ক ধারাবাহিক দন্ডুপাল্য ২-এ চন্দ্রি চরিত্রে অভিনয় করতে দেখা গিয়েছে।
বম্বর বৈনি
বম্বর বৈনি হল অম্বার সাথে ঘনিষ্ঠভাবে চিহ্নিত দেবী (মাতা দেবী) এর আঞ্চলিক অবতার: তাঁর নামটির অর্থ "সিংহের উপর চড়া শক্তির ক্ষমতাশালী দেবী", এবং তিনি লৌন্ডি শহরে অবস্থিত একটি পাহাড়ে বাস করেন।
লৌন্ডি শহরের প্রাণকেন্দ্র থেকে প্রায় ১ কিলোমিটার দূরে পাহাড়ের চূড়ায় শ্রী দেবী বম্বর বৈনি জ্বি এর হিন্দু মন্দির অবস্থিত। লৌন্ডি ভারতের মধ্য প্রদেশের ছত্রপুর জেলায় অবস্থিত। ভক্ত এবং দর্শনার্থীরা পাহাড়ের চূড়ায় প্রায় ৪৫০ ধাপে উঠে মন্দিরে পৌঁছেন। সারা বছরই হাজার হাজার ভক্ত মন্দিরে ভিড় করেন। অনুমান করা হয় যে এই উপাসনালয়টি ১৭-১৮ শতাব্দী থেকে অস্তিত্বে আছে। মন্দিরের সামনে পাহাড়ের নিচে একটি মনোরম পুকুর দেখা যায়। এটি বুন্দেলখণ্ডের একটি গুরুত্বপূর্ণ ধর্মীয় স্থান।
বম্বর বৈনি মন্দিরটি নিজেই স্থানীয় অঞ্চলের অন্যতম তীর্থস্থান, যা প্রতিবছর হাজার হাজার দর্শনার্থীকে আকর্ষণ করে, বিশেষত প্রতিবছর এপ্রিল ও অক্টোবরে নবরাত্রি মেলার জন্য, যা হিন্দুদের দ্বারা বার্ষিক উপবাসের দিন।
যোগাযোগ ব্যবস্থা
নিকটতম সিভিল বিমানবন্দরটি হল খাজুরাহো। মহোবা, খাজুরাহো এবং হরপালপুর রেলওয়ে স্টেশনগুলো নিকটে অবস্থিত, যা একে ভারতের কয়েকটি বড় শহরের সাথে সংযুক্ত করে।
উৎপত্তি
স্থানটিতে উপাসনার উৎসব সম্পর্কিত অন্যতম পৌরাণিক কাহিনী, স্থানীয় এক যাজকের স্বপ্নের সাথে সম্পর্কিত। কথিত আছে যে দেবী স্বপ্নে পুরোহিতের কাছে এসে পাহাড়ের চূড়ায় তাঁর অবস্থান সম্পর্কে জানালেন। পরের দিন সকালে, পুরোহিত এবং লৌন্ডির আরও কিছু প্রবীণ দায়িত্বশীল নাগরিকরা প্রাণ ঝুঁকি নিয়ে পাহাড়ের উপরে উঠলেন, তারা একটি বিশাল গুহায় একটি বড় পাথরের উপর একটি ছোট গর্তে দেবীর শিলালিপিটি পেয়েছিলেন।
সেই দিনগুলিতে পাহাড়টি সিংহ, বাঘ ইত্যাদির মতো বন্য প্রাণীদের দ্বারা পরিপূর্ণ ছিল, তাই স্থানীয়রা বিশ্বাস করেন যে দেবীকে যথাযথভাবে 'বাব্বার বাহিনী' নামে অভিহিত করা হয়েছিল, অর্থাৎ সিংহতে আরোহণ, যা পরবর্তী সময়ে 'বম্বর বৈনি' হয়ে ওঠে। শহরের লোকেরা তখন পাথরের উপরেই মন্দির তৈরির সিদ্ধান্ত নেয়। দীর্ঘ সিঁড়িটি পরে তৈরি হয়, এবং মন্দিরের উন্নতির জন্য কাজ এখন পর্যন্ত অব্যাহত রয়েছে।
মূর্তির বর্ণনা
বম্বর বৈনি একটি বড় পাথরের গর্তে অল্প বয়স্ক দেবী হিসাবে খোদাই করা আছে। তাকে রাখা হয়েছে অলঙ্কৃতভাবে সাধারণ শাড়ি এবং প্রচুর গহনা পড়া অবস্থায়। শিলার গর্তটিতে পর্যাপ্ত আলো না থাকায় মূল শিলালিপির ছবি তোলা কঠিন।
ওয়ালি হার্ডিঞ্জ
প্রারম্ভিক জীবন
১৮৮৬ সালে কেন্টের গ্রীনিচে ওয়ালি হার্ডিঞ্জের জন্ম। উইলিয়াম ও এলেন হার্ডিঞ্জ দম্পতির সন্তান তিনি। তার বাবা জাহাজের খালাসি ছিলেন। ১৬ বছর বয়সে প্রথম-শ্রেণীর ক্রিকেট খেলতে শুরু করেন ওয়ালি হার্ডিঞ্জ। এরপর থেকে পরবর্তী ৩২ বছর একাধারে খেলতে থাকেন। এ সময়ে ৭৫ সেঞ্চুরি সহযোগে ৩৩৫১৯ রান তুলেছিলেন। ১৩ বছর বয়সে টনব্রিজ নার্সারিতে কেন্টের অধিনায়ক উইলিয়াম ম্যাককানলিসের কাছ থেকে প্রশিক্ষণ নিতে থাকেন।
প্রথম-শ্রেণীর ক্রিকেট
১৬ বছর বয়সে আগস্ট, ১৯০২ সালে টনব্রিজে ল্যাঙ্কাশায়ারের বিপক্ষে কাউন্টি ক্রিকেটে অভিষেক ঘটে তার।  এরফলে ২০০৬ সাল পর্যন্ত কেন্টের পক্ষে সর্বকনিষ্ঠ খেলোয়াড় হিসেবে প্রথম-শ্রেণীর ক্রিকেটে অভিষেক ঘটে তার। এছাড়াও অদ্যাবধি অভিষেকে দ্বিতীয় সর্বকনিষ্ঠ খেলোয়াড়ের মর্যাদা লাভ করছেন তিনি।
কাউন্টি ক্যাপ লাভের পর ১৯০৭ সাল থেকে দলের নিয়মিত খেলোয়াড় হিসেবে খেলতে থাকেন। এ পর্যায়ে ১৯০৬ থেকে ১৯১৩ সাল পর্যন্ত চারবার কাউন্টি চ্যাম্পিয়নশীপের শিরোপা জয়ে কেন্ট দলে প্রভূতঃ ভূমিকা রাখেন। এছাড়াও, ১৯১৫ সালে উইজডেন কর্তৃক পাঁচজন বর্ষসেরা ক্রিকেটারের অন্যতম হবার সম্মাননায় ভূষিত হন।
১৯০২ থেকে ১৯৩৩ সাল পর্যন্ত ঘরোয়া প্রথম-শ্রেণীর ক্রিকেটে কেন্টের পক্ষে খেলেছেন। ইংল্যান্ডে অনেকগুলো বছর অন্যতম সেরা উদ্বোধনী ব্যাটসম্যান হিসেবে গণ্য হতেন। বিশ্বস্ত উদ্বোধনী ব্যাটসম্যান হিসেবে পরিচিতি পেয়েছিলেন ওয়ালি হার্ডিঞ্জ। ১৯১১ সালে কেন্টের মূল একাদশের অন্যতম ব্যাটিং মেরুদণ্ডের ভূমিকায় অবতীর্ণ হয়েছিলেন। ১৮ মৌসুমে সহস্রাধিক রান তুলেছেন ও পাঁচবার ২০০০-এর অধিক রান সংগ্রহ করেছেন। ৪২ বছর বয়সে ১৯২৮ সালে তিনি তার সেরা মৌসুম অতিবাহিত করেন। ইনিংসপ্রতি ৬০-এর অল্প কমে ২,৪৪৬ রান সংগ্রহ করেন। ১৯১৩ সালে উপর্যুপরি চারটি সেঞ্চুরি হাঁকিয়েছেন ও খেলায় চারবার উভয় ইনিংসে সেঞ্চুরি করেন। ১৯২১ সালে সি. বি. ফ্রাই ও ওয়ারউইক আর্মস্ট্রংয়ের পর তৃতীয় ক্রিকেটার হিসেবে একই খেলায় দ্বি-শতক ও শতক হাঁকান।
টেস্ট ক্রিকেট
২ জুলাই, ১৯২১ তারিখে অস্ট্রেলিয়ার বিপক্ষে টেস্ট অভিষেক ঘটে ওয়ালি হার্ডিঞ্জের। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সৌভাগ্য হয় তার। টেস্টে তিনি একবারই অংশগ্রহণ করার সুযোগ পেয়েছিলেন। ১৯২১ সালে ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দল ইংল্যান্ড সফরে আসে। হেডিংলি টেস্ট শুরুর পূর্বে জ্যাক হবস অ্যাপেন্ডিসাইটিসের কারণে নাম প্রত্যাহার করে নিলে তার এ সুযোগ ঘটে। খেলায় হার্ডিঞ্জ ২৫ ও ৫ রান করতে পেরেছিলেন। এরপর আর তাকে দলে খেলতে দেখা যায়নি। তবে, যুদ্ধকালীন সময়ে দুইবার ইংল্যান্ডের সদস্যরূপে ১৯১৮ সালে ডমিনিয়ন্সের বিপক্ষে খেলেছিলেন।
১৯২৮-২৯ মৌসুমে প্রতিষ্ঠান থেকে অনুপস্থিতিজনিত ছুটি না-মঞ্জুর হলে অস্ট্রেলিয়া গমন করতে পারেননি। তবে, এ সময়ে ইংল্যান্ডে পেশাদার ফুটবলে সক্রিয় ছিলেন তিনি।
অর্জনসমূহ
২০১৭ সাল পর্যন্ত সংগৃহীত রানের সংখ্যার দিক দিয়ে প্রথম-শ্রেণীর ক্রিকেটের সর্বকালের সেরাদের তালিকায় ৪৬তম অবস্থানে রয়েছেন ওয়ালি হার্ডিঞ্জ। সমসাময়িককালের ফ্রাঙ্ক ওলি’র পর কেন্টের দ্বিতীয় সর্বাধিক রান সংগ্রহকারী তিনি। এছাড়াও, ৬০৬টি খেলায় অংশ নিয়ে কাউন্টির ইতিহাসে ফ্রাঙ্ক ওলি’র পর দ্বিতীয় সর্বাধিকসংখ্যক খেলায় অংশ নিয়েছেন। তন্মধ্যে, ১৯২৪ থেকে ১৯২৮ সালের মধ্যে কাউন্টি চ্যাম্পিয়নশীপে ধারাবাহিকভাবে ১০১টি খেলায় অংশ নেয়ার গৌরব অর্জন করেন। ব্যক্তিগত সর্বোচ্চ রান করেন অপরাজিত ২৬৩। এ রানটি অদ্যাবধি কাউন্টির প্রথম-শ্রেণীর ক্রিকেটের ইতিহাসের নবম সর্বোচ্চ রানের মর্যাদা পাচ্ছে।
খেলোয়াড়ী জীবনের শুরুতে ওয়ালি হার্ডিঞ্জ ব্যাটসম্যানের চেয়ে বোলিংকেই বেশি প্রাধান্য দিতেন। স্লো-লেফট আর্ম স্পিনার হিসেবে খেলোয়াড়ী জীবনে ৩৭১টি উইকেট পেয়েছেন। এ সময়ে কেন্ট দলে কলিন ব্লাইদ এবং টিচ ফ্রিম্যানের পাশাপাশি ফ্রাঙ্ক ওলি ও বিল ফেয়ারসার্ভিসের ন্যায় খেলোয়াড়ের অংশগ্রহণ ছিল। ১৯২৯ সালে টানব্রিজ ওয়েলসের নেভিল গ্রাউন্ডে নয় রানের বিনিময়ে ছয় উইকেট দখল করেছিলেন। তবে, ১৯৩২ সালে লর্ডসে মেরিলেবোন ক্রিকেট ক্লাবের (এমসিসি) বিপক্ষে খেলোয়াড়ী জীবনের সেরা বোলিং পরিসংখ্যান গড়েন ৭/৬৪। উইজডেন কর্তৃপক্ষ তাকে বিশ্বের সেরা দূরবর্তী অঞ্চলে অবস্থানকারী ফিল্ডার হিসেবে আখ্যায়িত করে।
কেন্টে খেলার পাশাপাশি জেন্টলম্যান বনাম প্লেয়ার্সের ছয়টি খেলায় অংশ নিয়েছেন। ১৯২১ সালে প্লেয়ার্সের সদস্যরূপে ওভালে ১২৭ রানের মনোজ্ঞ ইনিংস উপহার দেন। রয়্যাল এয়ার ফোর্সসহ আরও কয়েকটি দলের পক্ষে মাঠে নেমেছেন। ১৯৩৩ সালে ৪৭ বছর বয়সে কেন্টের পক্ষে সর্বশেষ প্রথম-শ্রেণীর ক্রিকেট খেলায় অংশ নিয়েছেন ওয়ালি হার্ডিঞ্জ।
ফুটবলে অংশগ্রহণ
১৯০৫ থেকে ১৯২১ সময়কাল পর্যন্ত শীর্ষস্থানীয় ফুটবল প্রতিযোগিতার আসরে নিউক্যাসল ইউনাইটেড, শেফিল্ড ইউনাইটেড ও আর্সেনালের পক্ষে খেলেছেন। এছাড়াও আন্তর্জাতিক পর্যায়ে ইংল্যান্ডের পক্ষে একটি খেলায় অংশগ্রহণ করেছিলেন।
ফুটবল খেলায় ইনসাইড ফরোয়ার্ড হিসেবে ওয়ালি হার্ডিঞ্জ খেলেছেন। শৌখিন ক্লাব এল্থাম, টনব্রিজ ও কেন্টভিত্তিক মেইডস্টোন ইউনাইটেডে খেলেছিলেন। এরপর ১৯০৫ সালে নিউক্যাসল ইউনাইটেডে চলে যান। আড়াই বছর প্রধানত সংরক্ষিত খেলোয়াড় হিসেবে থাকার পর ১৯০৭ সালে £৩৫০ পাউন্ড-স্টার্লিংয়ের বিনিময়ে স্থানান্তরিত হন। সেখানে স্বীয় প্রতিভাকে বিকশিত করতে ছয় মৌসুমে ১৫২ খেলায় অংশ নিয়ে ৪৬ গোল করেন।
১৯২১ সালে পেশাদার ফুটবলার হিসেবে অবসরগ্রহণ করেন। গানার্স প্রথম একাদশের সদস্যরূপে ৫৫ খেলায় অংশ নিয়ে ১৪ গোল করেছিলেন। খেলোয়াড়ী জীবন খেকে অবসরগ্রহণের পর টটেনহাম হটস্পারের ব্যবস্থাপনার দায়িত্বে ছিলেন ওয়ালি হার্ডিঞ্জ।
ব্যক্তিগত জীবন
ক্রিকেট খেলাকালীন ওয়ালি হার্ডিঞ্জ জন উইজডেন এন্ড কোম্পানিতে কাজ করতেন। ১৯৩৪ সালে ক্রিকেট খেলা থেকে অবসর নেয়ার সাথে সাথে কোম্পানির সাথেও তার চুক্তির মেয়াদ শেষ হয়ে যায়। এরপর সিমেন্ট মার্কেটিং বোর্ডে যোগ দেন। এছাড়াও স্বল্পকালীন সময়ের জন্য লিচেস্টারশায়ারের কোচের দায়িত্ব পালন করেন তিনি। কেন্টের মাধ্যমিক পর্যায়ের বালকদের এফএ পরামর্শক ছিলেন। ১৯৩৫ সালে এ দায়িত্ব থেকে অব্যাহতি নেন তিনি। ১৯৩০-এর দশকে টটেনহাম হটস্পারের সংরক্ষিত দলে কোচের দায়িত্বে ছিলেন। ১৯৩৫ সালে পার্সি স্মিথ চলে যাবার পর প্রথম একাদশের ভারপ্রাপ্ত ব্যবস্থাপকের দায়িত্ব সংক্ষিপ্ত সময়ের জন্যে পালন করেন।
দীর্ঘদিন অসুখে ভোগার পর ৮ মে, ১৯৬৫ তারিখে ৭৯ বছর বয়সে কেমব্রিজে ওয়ালি হার্ডিঞ্জের দেহাবসান ঘটে।
ধনঞ্জয়ান শিল্পীদ্বয়
থাম্ব|ধনঞ্জয়ান শিল্পীদ্বয় ভান্নাদিল পুদিয়াভেত্তিল ধনঞ্জয়ন (জন্ম ১৭ এপ্রিল ১৯৩৮) এবং শান্তা ধনঞ্জয়ন (জন্ম ১২ আগস্ট ১৯৪৩), হলেন ভারতীয় এক নৃত্য দম্পতি, তাঁরা ধনঞ্জয়ন্স নামেও পরিচিত। ২০০৯ সালে তাঁরা পদ্মভূষণ পুরস্কারে পুরস্কৃত হন। তাঁদের একাধিক বার 'আশা ও বালা' রূপে ভোডাফোন সংস্থার বিভিন্ন বিজ্ঞাপনে দেখা গেছে।
ব্যক্তিগত জীবন
ভিপি ধনঞ্জয়ন ১৯৩৯ সালের ১৭ এপ্রিল ভারতের কেরালার কণ্ণুর জেলার পাইয়ানূর শহরে এক মালয়ালি পদুভাল পরিবারে জন্মগ্রহণ করেছিলেন। কলাক্ষেত্রের কথাকলি শিক্ষক গুরু চাঁদু পানিকের সাথে হঠাৎ দেখা করার সুযোগ পেয়ে তাঁর বাবা তাঁকে এবং ভি.বালাগোপালনকে কলাক্ষেত্রে এই গুরুর অধীনে কথাকলি শেখানোর সিদ্ধান্ত নেন। ধনঞ্জয় ১৯৫৩ সালের ৫ই আগস্ট কলাক্ষেত্রে যোগদান করেন এবং ১৯৫৫ থেকে ১৯৬৭ সাল পর্যন্ত রুক্মিণী দেবীর (কালক্ষেত্রের প্রতিষ্ঠাতা) অধীনে প্রধান পুরুষ নর্তকী ছিলেন। তিনি কলাক্ষেত্র থেকে নৃত্য বিষয়ে স্নাতক ডিগ্রি সহ সাম্মানিক নিয়ে স্নাতকোত্তর ডিপ্লোমা (ভরতনাট্যম এবং কথাকলি) অর্জন করেছেন এবং অর্থনীতি ও রাজনীতিতে বিএ করেছেন।
শান্তা ধনঞ্জয়ন জন্মগ্রহণ করেন ১৯৪৩ সালের ১২ই আগস্ট মালয়েশিয়ার এক মালয়ালি নায়ার পরিবারে। তিনি তাঁর বংশধারার সন্ধান পান কেরলে। তাঁর পূর্বপুরুষেরা কেরল থেকে মালয়েশিয়া-তে চলে গিয়েছিলেন। তিনি এক বিস্ময়কর শিশু ছিলেন এবং তাঁর ৩ বছর বয়সে তাঁর বাবা-মায়ের বিশ্বাস হয়েছিল যে শান্তা বড় হয়ে নৃত্যশিল্পী হবেন। তাঁর বাবা-মা তাঁর মধ্যে নৃত্য ও চলাফেরার আনন্দের জন্মগত প্রতিভা দেখতে পেয়েছিলেন এবং ঠিক করেছিলেন তাঁকে ভারতে পাঠানোর। ধনঞ্জয়ান আসার একবছর আগে, ১৯৫২ সালের জুন মাসে, তাঁর ৮ বছর বয়সে, তাঁরা তাঁকে কলাক্ষেত্রে পাঠিয়েছিলেন। পরে তিনি কলাক্ষেত্র থেকে স্নাতক ডিগ্রি সহ ভারতনাট্যমে সাম্মানিক নিয়ে স্নাতকোত্তর ডিপ্লোমা অর্জন করেন। এছাড়া তিনি কথাকলি ও কার্নাটকী সংগীতও শেখেন। তিনি ১৯৫৫ সাল থেকে ১৯৬৮ সাল পর্যন্ত কলাক্ষেত্রের শীর্ষস্থানীয় মহিলা নৃত্যশিল্পী ছিলেন ।
তাঁদের দুটি ছেলে আছে। বড় ছেলে সঞ্জয় যিনি ইউ.এস.এ যে থাকেন এবং ছোট ছেলে সত্যজিৎ, একজন দক্ষ গাড়ি বিষয়ক চিত্রশিল্পী ও নৃত্যশিল্পী। সত্যজিৎ তাঁর স্ত্রী এবং ছেলের সাথে ভারতের চেন্নাই-তে থাকেন।
মফোস
মফোস একটি কানাডীয় পর্নোগ্রাফি প্রস্তুতকারক কোম্পানি, যা বাস্তবতা পর্নোগ্রাফির উপর দৃষ্টি নিবদ্ধ করে।
সম্পর্কে
মফোস ওয়েবসাইটটি ২০০৮ সালে মফো তৈরি করেছিলেন লক্ষ্য ছিল ব্র্যাজার্সের ভিডিওগুলির বিপরীতে সহজ কাহিনীসহ ভিডিও তৈরি করা। ভিডিওগুলিতে এমন স্বল্প-পরিচিত পর্নোগ্রাফিক অভিনেতা উপস্থিত থাকবে যারা রিয়ালিটি পর্নোগ্রাফির জন্য বিশেষভাবে রচিত বিভিন্ন ভূমিকা সঠিকভাবে মূর্ত করে তুলতে সক্ষম হবেন। মফোস ওয়েবসাইটটি শেষ পর্যন্ত ২০১০ সালে ম্যানউইন কর্তৃক অধিগ্রহণ করা হয়েছিল। অনলাইন নেটওয়ার্কটির পাঁচটি সিরিজের পাশাপাশি বাইশটি হার্ড পর্নোগ্রাফি ওয়েবসাইট (বা উপ-নেটওয়ার্ক) রয়েছে। অক্টোবর ২০১৬ পর্যন্ত, মফোস ডট কমের বিশ্বব্যাপী ট্র্যাফিক র‌্যাঙ্কিং ছিল ৬,৯৪৬।
আকড়া রেলওয়ে স্টেশন
ভৌগোলিক অবস্থান
আকড়া রেলওয়ে স্টেশনের অবস্থান হল । এর গড় উচ্চতা হল ।
ইতিহাস
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে আকড়া পর্যন্ত বিস্তৃত ব্রডগেজ রেলপথ নির্মাণ করেছিল।
বৈদ্যুতিকরণ
শিয়ালদহ থেকে আকড়া পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
রাতের অর্থ
রাতের অর্থ বেলজিয় পরাবাস্তববাদী চিত্রশিল্পী রেনে ম্যাগ্রিট আঙ্কিত চিত্রকর্ম। ১৯২৭ সালে সম্পন্ন তৈলচিত্রটি বর্তমানে হিউস্টনের মেনিল কালেকশনে সংগৃহীত রয়েছে।
মৎস্য ও প্রাণিসম্পদ মন্ত্রণালয়ের সচিব
মৎস্য ও প্রাণিসম্পদ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয় বাংলাদেশের মৎস সম্পদ ও প্রাণী সম্পদ নিয়ে কাজ করে। দেশীয় অর্থনীতিতে এ মন্ত্রণালয় গুরুত্বপূর্ণ ভুমিকা রাখে।
সচিব বাংলাদেশের সরকারি প্রশাসনের একজন গুরুত্বপূর্ণ কর্মকর্তা। জনপ্রশাসনের সর্বোচ্চ পদ হলো সিনিয়র সচিব।
আউট অব দ্য ওয়ার্ল্ড অ্যাডভেঞ্চার
প্রকাশনার ইতিহাস
১৯৫০ এর দশকে যুক্তরাষ্ট্রে কল্প বিজ্ঞান সাহিত্যের প্রকাশনা জগৎে নাটকীয় পরিবর্তন হয়। ১৯৪৯ এর শুরুতে, একটি প্রধান পত্রিকা বাদে প্রায় সকল পত্রিকাই পাল্প ফরম্যাটে রুপান্তরিত হয়েছিল; ১৯৫৫ সালের শেষ দিকে, এদের বেশির ভাগের প্রকাশনা বন্ধ হয়ে যায় অথবা ডাইজেস্ট ফরম্যাটে পরিবর্তিত হয়। পাল্প মার্কেটের এই হঠাৎ পতনের সময়ও কিছু পাল্প কল্প বিজ্ঞান পত্রিকা এই সময় প্রকাশিত হতে থাকে; আউট অব দ্য ওয়ার্ল্ড এডভেঞ্চার ছিল তাদের মধ্যে একটি;
১৯৪৭ সালে অ্যাভন, ডোনাল্ড এ. ওলহিম এর সম্পাদনায়, অ্যাভন ফ্যান্টাসি রিডার প্রকাশ করেছিল, যা ছিল ডাইজেস্ট ফরম্যাটে ফ্যান্টাসি কাহিনীর সংকলন।<span class="reference" id="cxcite_ref-3" rel="dc:references" contenteditable="false" data-sourceid="cite_ref-3"> [note 1]  দুই বছর পর অ্যাভনের প্রেসিডেন্ট, জোসেফ মেয়ারস একটি কল্পবিজ্ঞান পত্রিকা প্রকাশের সিদ্ধান্ত নেন, এবং পরিকল্পনাটি অর্থনৈতিক কারণে বাতিল হবার আগেই ওলহিম এর জন্য ছয়টি কাহিনী কিনে ফেলেন।  <span class="reference" id="cxcite_ref-5" rel="dc:references" contenteditable="false" data-sourceid="cite_ref-5"> [note 2]  পরবর্তী বৎসর অ্যাভন এর মুদ্রাক্ষরিক জে. ডব্লিও. ক্লেমেন্ট, মেয়ার কে কয়েক পাতা কমিকস সহ একটি পাল্প পত্রিকা প্রকাশের পরামর্শ দেন। মেয়ারস ওলহ্যামকে ধারণাটির উপর কাজ করতে বলেন। ভেবেছিলেন যে, এই অতিরিক্ত বিভাগটি কমিক প্রেমীদের কে পাল্প কিনতে উৎসাহিত করবে।  এবং ১৫৫০ সালের জুলাইতে ওলহ্যাম যুগ্মভাবে দুটি পত্রিকা প্রকাশ করেন, দ্য স্পারক্লিং লাভ  এবং আউট অব দ্য ওয়ার্ল্ড এডভেঞ্চার ।   রোমান্স ম্যাগাজিনটি এক সংখ্যা পরেই বিক্রি মন্দার কারণে বন্ধ হয়ে যায়; কিন্তু আউট অব দ্য ওয়ার্ল্ড এডভেঞ্চার সেই তুলনায় দ্বিতীয় সংখ্যা প্রকাশের জন্য প্রতিশ্রুতিশীল মনে হয়েছিল, যা ডিসেম্বর ১৯৫০ সালে প্রকাশ হয়েছিল,এর সাথে আংশিক কমিকস যুক্ত তৃতীয় একটি পত্রিকা, পাইওনিয়ায় ওয়েস্টার্ন প্রকাশিত হয়েছিল   যা এক সংখ্যার পরই মন্দা বিক্রির কারণে আর সামনে বাড়েনি।
গ্রন্থপঞ্জির বিবরন
আউট অব দ্য ওয়ার্ল্ড এডভেঞ্চার  দ্বি মাসিক হিসেবে প্রকাশিত হবার কথা ছিল, কিন্তু  মাত্র দুটি সংখ্যা প্রকাশিত হয়েছিল, তারিখ ছিল জুলাই ও ডিসেম্বর ১৯৫০। দুটি সংখ্যাতেই মূল্য ২৫ সেন্ট ছাপা থাকত; প্রতিটি সংখ্যাই ছিল ১২৮ পৃষ্ঠার এবং পাল্প ফরম্যাটের। দুটি সংখ্যারই প্রকাশক ছিল অ্যাভন পিরিওডিকালস।  পত্রিকাটির একটি কানাডিয়ান সংস্করণ প্রকাশিত হয়েছিল, এগুলোও ছিল ২৫ সেন্ট মূল্যমানের। কানাডিয়ান সংস্করণে তারিখের উল্লেখ্য ছিল না, কিন্তু সংখ্যাগুলো প্রকাশিত হয়েছিল নভেম্বর ১৯৫০ এবং এপ্রিল ১৯৫১ সালে।
মগরাহাট পূর্ব বিধানসভা কেন্দ্র
মগরাহাট পূর্ব (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪১ নং মগরাহাট পূর্ব (এসসি) বিধানসভা কেন্দ্রটি মগরাহাট-২ সমষ্টি উন্নয়ন ব্লক এর অন্তর্গত।
মগরাহাট পূর্ব বিধানসভা কেন্দ্রটি ১৯ নং জয়নগর লোকসভা কেন্দ্র (এসসি) এর অন্তর্গত। পূর্বে এই কেন্দ্রটি মথুরাপুর লোকসভা কেন্দ্র এর অন্তর্গত ছিল।
২০১১
২০১১ সালে, তৃণমূল কংগ্রেসের নমিতা সাহা তার নিকটতম প্রতিদ্বন্দ্বী সিপিআই (এম) এর চন্দন সাহাকে পরাজিত করেন।
১৯৭৭-২০০৬ মগরাহাট ইস্ট
২০০৬ এবং ২০০১ সালের রাজ্য বিধানসভা নির্বাচনে, সিপিআই (এম) এর বাঁশরী মোহন কাঞ্জি ১২১ নং মগরাহাট ইস্ট (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের নমিতা সাহাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) নির্মল সিনহা ১৯৯৬ এবং ১৯৯১ সালে কংগ্রেসের প্রতিনিধিত্বকারী নমিতা সাহাকে পরাজিত করেন। সিপিআই (এম) এর রাধিকা রঞ্জন প্রামাণিক ১৯৮৭ সালে কংগ্রেসের মনোরঞ্জন হালদারকে পরাজিত করেন, ১৯৮২ সালে কংগ্রেসের নির্মল কান্তি মন্ডলকে এবং ১৯৭৭ সালে কংগ্রেসের মনোরঞ্জন হালদারকে পরাজিত করেন।
১৯৬২-১৯৭২ মগরাহাট ইস্ট
১৯৭২ সালে কংগ্রেসের মনোরঞ্জন হালদার জয়ী হন। সিপিআই (এম) এর রাধিকা রঞ্জন প্রামাণিক ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের অর্ধেন্দু শেখর নস্কর জয়ী হন।
১৯৫১-১৯৫৭ মগরাহাট
১৯৫৭ এবং ১৯৫১ সালে মগরাহাট একটি যৌথ আসন ছিল। উভয় নির্বাচনে, কংগ্রেসের আব্দুল হাশেম ও অর্ধেন্দু শেখর নস্কর উভয়ই মগরাহাট কেন্দ্র থেকে জয়ী হন।
নলহাটি
নলহাটি হল ভারতের পশ্চিমবঙ্গ রাজ্যের বীরভূম জেলার একটি শহর ও পুরসভা। শহরটি পশ্চিমবঙ্গ-ঝাড়খণ্ডের সীমানার কাছে অবস্থিত। হিন্দু পুরাণ অনুসারে, দেবী সতীর গলার নলি এখানে পড়েছিল। সেই থেকেই এই শহরের নাম নলহাটি। এই শহরের নলহাটেশ্বরী মন্দির হিন্দুদের একটি বিখ্যাত তীর্থ। শহরটি হিন্দুদের ৫১ শক্তিপীঠের অন্যতম।
নলহাটি জংশন রেল স্টেশনে আজিমগঞ্জ লাইন পূর্ব রেলের পুরনো সাহেবগঞ্জ লুপের সঙ্গে যুক্ত হয়েছে। বীরভূম জেলার রামপুরহাট মহকুমার অধীনস্থ নলহাটি থানার অধীনে রয়েছে নলহাটি ১ ও নলহাটি ২ ব্লকদুটি। ২০০০ সালে নলহাটি পুরসভা গঠিত হয়। নলাটেশ্বরী(পার্বতী) মায়ের মন্দির থেকে মাত্র ৭ কিলোমিটার দূরে ঝাড়খণ্ড সীমান্ত লাগোয়া ভবানন্দপুরে "মা চন্দ্রময়ী" এক দর্শনীয় স্থান এখানে শীতকালে অনেকে পিকনিক করতে আসেন এবং ১০ কিলোমিটার দূরে ব্রাহ্মণী নদী র ওপর বৈধরা ব্যারেজ, বৈধরা পার্ক ও শালবন দর্শনীয় স্থান ও পিকনিক করার মতন জায়গা, শীতকালে এখানে অনেক দূর দূরান্ত থেকে পিকনিক করতে আসেন ।
ভূগোল
নলহাটি শহরটি অক্ষ দ্রাঘিমাংশে অবস্থিত। শহরটি সমুদ্রপৃষ্ঠ থেকে ৪৮ মিটার (১৬০ ফুট) উচ্চতায় অবস্থিত। এটি ছোটোনাগপুর মালভূমিতে অবস্থিত। শহরের মধ্যে একটি ক্ষুদ্রাকায় পাহাড়ের অংশও দেখা যায়। এই পাহাড়ের উপরে নলহাটেশ্বরী মন্দির  ও আনা বাবা মামার শরিফ অবস্থিত। এই অঞ্চলে বীরভূমের মাটির রং বাঁকুড়া ও পুরুলিয়া জেলার মতো লাল। তাই এই অঞ্চলকে “লালমাটির দেশ” বলা হয়। নলহাটি শহরটি পানাগড়—মোরগ্রাম হাইওয়ের উপর অবস্থিত।
দর্শনীয় স্থান
নলহাটি পশ্চিমবঙ্গের একটি দর্শনীয় স্থান। বর্তমানে পশ্চিমবঙ্গ সরকার এই অঞ্চলের পর্যটন উন্নয়নের কাজে হাত দিয়েছে।
দূষণমুক্ত হলে এটি একটি স্বাস্থ্যকর স্থান। শহরের মধ্যে একটি ছোটো পাহাড়ের উপর নলহাটেশ্বরী মন্দির ও মাজার শরিফ শহরের প্রধান দর্শনীয় স্থান। শহর থেকে ১৫ কিলোমিটার দূরে বাউটিয়ার কাছে চন্দ্রমণি পাহাড় ও ব্রাহ্মণী নদী বদ্বীপে বৈধারা শালবন একটি দর্শনীয় স্থান।
কালীনাথ রায়
স্বদেশী আন্দোলনে
কলকাতা র স্কটিশ চার্চ কলেজে এফ.এ পড়ার সময়েই স্বদেশী আন্দোলনে যোগ দেন এবং কলেজ ত্যাগ করেন।
সাংবাদিকতা
রাষ্ট্রগুরু সুরেন্দ্রনাথ বন্দ্যোপাধ্যায় সম্পাদিত 'বেঙ্গলী' পত্রিকার সহ সম্পাদক নিযুক্ত হন। ১৯১১ সালে লাহোরের 'দি পাঞ্জাবী' পত্রিকায় সম্পাদকের পদ এবং ১৯১৫ তে 'দি ট্রিবিউন' পত্রিকার সম্পাদক হয়ে টানা ত্রিশ বছর কাজ করেছেন। তিনি ভারতের সাংবাদিক মহলে বিশেষ খ্যাত ছিলেন। সাংবাদিক জগতের প্রবাদপুরুষ রামানন্দ চট্টোপাধ্যায়ে র সাথেই তার নাম উচ্চারিত হতো
কারাদণ্ড
গণিতবিদ ও রাশিবিজ্ঞানী সমরেন্দ্রনাথ রায় তার পুত্র।